**14.01.2022(2)**

**E-pasta nosaukums**

Vakcinācijas sertifikāta derīguma termiņš

**E-pasta teksts**

Nacionālais veselības dienests (NVD) informē, ka ir izveidota **skaidrojoša infografika par digitālā Covid-19 vakcinācijas sertifikāta derīguma termiņu un ieteicamo rīcību** (skat. e-pasta pielikumā). Aicinām līgumpartnerus iepazīties ar infografikas saturu un nepieciešamības gadījumā to izmantot saziņā ar iedzīvotājiem, kā arī atbilstoši iespējām - izvietot savas iestādes tīmekļvietnē, izvietot drukātu apmeklētāju uzgaidāmajās telpās, izplatīt iestādes darbiniekiem u.c.

Atgādinām, ka **no 2022. gada 15. februāra pieaugušajiem Covid-19 vakcinācijas sertifikātam tiek noteikts derīguma termiņš** izmantošanai Latvijas Republikā. Veicot balstvakcināciju, iedzīvotājiem [www.covid19sertifikats.lv](http://www.covid19sertifikats.lv) ir pieejams jauns vakcinācijas sertifikāts - bez derīguma termiņa.

Biežāk uzdotie jautājumi un atbildes par digitālā Covid-19 vakcinācijas sertifikāta derīguma termiņu un izmantošanu tiek apkopoti un publicēti NVD tīmekļvietnes [www.vmnvd.gov.lv](http://www.vmnvd.gov.lv) sadaļā "[Vakcinācijas sertifikāta derīguma termiņš](https://www.vmnvd.gov.lv/lv/vakcinacijas-sertifikata-deriguma-termins)", kā arī [www.covid19sertifikats.lv](http://www.covid19sertifikats.lv) sadaļā "[Jautājumi un atbildes](https://covid19sertifikats.lv/Home/Answers)".

Vienlaikus informējam, ka NVD tīmekļvietnes sadaļā "[Instrukcija sertifikātu skenēšanai](https://www.vmnvd.gov.lv/lv/instrukcija-sertifikatu-skenesanai)" ir pieejama instrukcija sertifikātu QR kodu skenēšanai un cita noderīga informācija.



